El grup de ‘heavy metal’ local Dawn of Extinction presenta nou àlbum en el Casal Jove
27 de febrer 2019

La banda de heavy metal local, Dawn of Extinction, presentarà nou àlbum el pròxim dissabte, 2 de març, en un concert en el Casal Jove a partir de les 19 hores. Compartiran escenari amb el grup de Ciudad Real, [River Crow](https://www.facebook.com/RiverCrowBand/?__tn__=K-R&eid=ARC7roF6MsbvxBwNntRUUhrTRr2-xnQdD3GHQpmN-EIbmabCoIlSUzmbQn3LiJQ93b8iRC17f8KUuqON&fref=mentions).  

  

Amb el títol ‘Welcome to the new century, slaves’, Cristian, Marcos, Dani i Alexis tornen després del seu primer disc, ‘Rebirth of hate’, a posar en peus a tots els seus seguidors en un concert l'entrada del qual serà gratuïta fins a completar aforament. 

  

Este grup valencià naix en 2013 arran d'unes composicions més agressives del seu vocalista i guitarra, Cristian, que li porten a plantejar al seu germà i guitarra del grup, Dani, un nou projecte on puguen esprémer les seues influències del death metal, trash metal i metalcore en tots els aspectes.

  

Més tard i després d'escoltar la primeres gravacions, s'uniran Jorge i Marcos. Junts van crear la primera formació i van llançar, en 2015, el seu primer senzill titulat Apocalypse i en 2017 el seu primer àlbum Rebirth of hate amb el qual van girar per la Comunitat Valenciana. Al gener de 2017 Jorge va deixar la banda i el va substituir Alexis a la bateria, amb qui la banda va conformar la primera gira nacional.

  

Hui dimecres, 27 de febrer, a les 22.30 la banda que va nàixer al Port de Sagunt, emetrà un [Facebook Live](https://www.facebook.com/dawnof.extinction/) on donarà més detalls sobre el concert.​  

  

A més, el grup convida a col·laborar amb la protectora [S.O.S. Animales Sagunto](https://www.facebook.com/sosanimalessagunto/) que estarà present en el concert.

  

![](/media/lkvnw4zj/042_c_cartel-dawn-of-extinction.jpg)  

*   [](http://www.facebook.com/sharer.php?u=https://aytosagunto.es/va/actualitat/el-grup-de-heavy-metal-local-dawn-of-extinction-presenta-nou-album-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/el-grup-de-heavy-metal-local-dawn-of-extinction-presenta-nou-album-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-de-heavy-metal-local-dawn-of-extinction-presenta-nou-album-en-el-casal-jove/ "Linked In")
*   [](mailto:?body=https://aytosagunto.es/va/actualitat/el-grup-de-heavy-metal-local-dawn-of-extinction-presenta-nou-album-en-el-casal-jove/)